Diari Oficial de la Generalitat Valenciana


Sumari del DOGV 8608, del 07-08-2019 (2019/7987)

RESOLUCIÓ de 30 de juliol de 2019 de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació de la via pecuària número 1, denominada "La Canyada Reial de la Costa", en el terme municipal de Torrevieja (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8608

Data del DOGV
:   07-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7987


Data del document
:   30-07-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 30 de juliol de 2019 de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova la revisió de la classificació de la via pecuària número 1, denominada "La Canyada Reial de la Costa", en el terme municipal de Torrevieja (Alacant). [2019/7987]  
Antecedents de fet  
Primer. La classificació de les vies pecuàries del terme municipal de Torrevieja va ser aprovada per Ordre Ministerial de 7 de maig de 1975 i va ser publicada en el Boletín Oficial de la Provincia d'Alacant núm. 135, de 18 de juny de 1975, i en el Boletín Oficial del Estado núm. 146, de 19 de juny de 1975. En aquesta es va classificar com a necessària la via pecuària denominada Canyada Reial de la Costa amb una amplària legal de 75,22 metres.  
Segons el projecte de classificació de 2 d'octubre de 1974 la Canyada Reial de la Costa és la via pecuària núm. 1 l'itinerari de la qual és el següent:   
  
?1 LA CANYADA REIAL DE LA COSTA. Es descriu en el sentit general de sud a nord.  
Procedent del terme municipal d'Oriola, entra a aquest per la costa, per punta Prima i durant tot el seu recorregut per aquest terme va mirant al mar; així per Cala Ferril, després entra la carretera en la seua amplària, recorre així uns 400 m i torna a eixir de la seua amplària. Novament entra la carretera en la seua amplària, passa pel pont de l'Acequión, travessant tot el port, passa pel moll i la carretera torna a ocupar part de la seua amplària, així fins a la Casa del Torrejón, a l'esquerra, ací ix la carretera de la seua amplària, continua pel Molino i Las Ventosas i la carretera a Alacant entra en la seua amplària per la Mata, passa el canal de las Salinas i ix la carretera de la seua amplària, per la dreta, per a eixir, envers rumb N-O, d'aquest terme i internar-se en el de Guardamar del Segura.  
L'amplària legal d'aquesta via pecuària és de 90 vares (75,22 metres) i la longitud del recorregut descrit és d'uns 15.000 m. Es considera ?necessària?. -  
  
Segon. Amb data 28 de juny de 2016 té entrada en el registre de la Direcció Territorial d'Alacant escrit de l'Ajuntament de Torrevieja (Regidoria d'Urbanisme) de data 27 de juny de 2016, pel qual ?se sol·licita de forma urgent informació sobre l'adequació a la regulació legal aplicable del tancat sol·licitat i autoritzat, per si, si escau, fora necessari revisar la llicència concedida?.  
  
Tercer. Amb data 5 de juliol de 2016 té entrada en el registre de l'Ajuntament de Torrevieja sol·licitud del Sr. Román Jiménez Gil (acompanyada de més de 700 firmes) de paralització del tancat dut a terme per Ferris Hills, SL, en el paratge ?El Ferris- de Torrevieja i delimitació de vies pecuàries, remés a l'Ajuntament de Torrevieja i Gabinet del President de la comunitat autònoma.  
  
 Quart. Amb data 6 de juliol de 2016 l'agent mediambiental TU 0274 emet informe sobre una construcció d'un mur en la finca ?Lo Ferris?, parcel·la 88 del polígon 2 de Torrevieja, que afecta la via pecuària Canyada Reial de la Costa, realitzat per Explanaciones del Mediterráneo, en nom de l'empresa Ferris Hills, SL.  
  
Cinqué. Amb data 29 de juliol de 2016 s'emet informe de l'assistència tècnica de la Conselleria d'Agricultura, Medi Ambient, Canvi Climàtic i Desenvolupament Rural de ?Servei de suport en la defensa de la propietat forestal. Delimitació de forests d'utilitat pública i vies pecuàries?, estudi de traçat de la via pecuària núm. 1, Canyada Reial de la Costa, al seu pas per la parcel·la 88 del polígon 2 en el terme municipal de Torrevieja, província d'Alacant, en el qual es considera ?necessària una actualització de la digitalització en el visor web de cartografia de la Conselleria d'Agricultura, Medi Ambient, Canvi Climàtic i Desenvolupament Rural, on es reflectisca l'ajust de la digitalització de la Canyada Reial de la Costa?. A l'estudi esmentat s'adjuntava pla de la digitalització actualitzada del tram de la via pecuària.  
  
Sisé. Amb data 3 d'agost de 2016 el tècnic de Gestió Forestal emet informe per a l'actualització de la cartografia digital del Fons Documental de Vies Pecuàries de la Comunitat Valenciana en el visor web de la Conselleria d'Agricultura, Medi Ambient, Canvi Climàtic i Desenvolupament Rural, en referència a la revisió de la digitalització de la via pecuària núm. 1 denominada Canyada Reial de la Costa al seu pas per la parcel·la 88 en el polígon 2, en el terme municipal de Torrevieja. L'informe esmentat és remés per la Secció Forestal d'Alacant a la Direcció General amb data 7 de novembre de 2016 que el rep amb data de registre d'entrada d'11 de novembre de 2016.  
  
Seté. Amb data 8 d'agost de 2016 el cap de Servei d'Ordenació i Gestió Forestal, mitjançant ofici, trasllada a la Direcció Territorial d'Alacant ofici del subdirector general d'Organització i Coordinació del Gabinet del President de la comunitat autònoma i nota interna de la Secretaria Autonòmica, la qual el rep amb data de registre d'entrada 17 d'agost de 2016:  
- Ofici de data 27 de juliol de 2006 del subdirector general d'Organització i Coordinació amb data registre d'entrada 2 d'agost de 2016 al director del Gabinet de la Conselleria d'Agricultura, Medi Ambient, Canvi Climàtic i Desenvolupament Rural, pel qual es trasllada còpia de l'escrit del Sr. Román Jiménez Gil, de data 5 de juliol de 2016, que va ser remés al Gabinet del President de la comunitat autònoma.  
  
- Nota interna de data 3 d'agost de 2016 de la Secretaria Autonòmica de Medi Ambient i Canvi Climàtic a la Direcció General de Medi Natural i d'Avaluació Ambiental, que rep el Servei d'Ordenació i Gestió Forestal en data de registre d'entrada 4 d'agost de 2016. A aquesta nota interna s'acompanya escrit de l'Ajuntament de Torrevieja, de data 6 de juliol de 2016, en què adjunta escrit del Sr. Román Jiménez Gil, de data 5 de juliol de 2016, amb 700 signatures contra el tancat del paratge «El Ferris» de Torrevieja i sol·licitant la delimitació de les vies pecuàries d'aqueix municipi.  
  
Huité. Amb data 2 de novembre de 2016 el cap de Secció Forestal, per absència de la directora territorial, mitjançant ofici (data de registre d'eixida, 8 de novembre de 2016) remet escrit a la direcció general pel qual comunica que s'ha sol·licitat la delimitació de totes les vies pecuàries del terme municipal de Torrevieja perquè siga considerada la seua tramitació.  
  
Nové. Amb data 2 de novembre de 2016 el cap de Secció Forestal remet la sol·licitud del Sr. Ramón Jiménez Gil, juntament amb expedient tramitat per aquesta Secció (FOTANCAM 67/2016) i informes de tècnic de Gestió Forestal de 3 d'agost 2016 i 21 de setembre de 2016 a unitat de sancions per a obrir, si escau, l'expedient sancionador corresponent .  
  
Deu. Amb data 10 de juliol de 2017 el cap de Secció Forestal sol·licita al tècnic de Gestió Forestal informe-proposta i viabilitat sobre un tram a delimitar que es correspon amb el límit de la parcel·la 88 del polígon 2 de Torrevieja.  
  
Onze. Amb data 10 de juliol de 2017 el tècnic de Gestió Mediambiental emet informe de viabilitat de delimitació de la via pecuària ?la Canyada Reial de la Costa- de Torrevieja, a proposta del cap de la Secció Forestal, sobre un tram que confronta amb la parcel·la 8 del polígon 2 de Torrevieja per la possible afecció d'un tancat a la via pecuària i proposa: ?que abans d'iniciar la delimitació parcial de la Canyada Reial de la Costa es revise la classificació de les vies pecuàries de Torrevieja?.  
  
Dotze. Amb data de registre d'eixida 22 d'agost de 2017 la directora territorial d'Alacant, mitjançant ofici de data 17 d'agost de 2017, proposa l'inici de la revisió de la classificació de la Canyada Reial de la Costa en el terme municipal de Torrevieja.  
  
Tretze. Amb data 24 d'agost de 2017 el cap de Servei d'Ordenació i Gestió Forestal emet informe favorable, en el qual es proposa a la direcció general l'autorització d'inici de l'expedient de revisió/actualització de la Canyada Reial de la Costa.  
  
Catorze. Amb data 22 de setembre de 2017 el director general de Medi Natural i d'Avaluació Ambiental emet resolució per la qual s'autoritza l'inici de l'expedient de revisió/actualització de la classificació de la via pecuària Canyada Reial de la Costa en el terme municipal de Torrevieja, classificada per Ordre Ministerial de 7 de maig de 1975 (BOE núm. 146 de 19 de juny de 1975), amb subjecció a la legislació vigent.  
  
  
Quinze. Amb data 26 de setembre de 2017 el cap del Servei d'Ordenació i Gestió Forestal, mitjançant ofici, remet a la Direcció Territorial d'Alacant la resolució del director general de Medi Natural i d'Avaluació Ambiental per la qual s'autoritza l'inici de l'expedient de revisió/actualització de la classificació de la via pecuària Canyada Reial de la Costa en el terme municipal de Torrevieja.  
  
Setze. Amb data 2 d'octubre de 2017 el cap de la Secció Forestal de la Direcció Territorial mitjançant nota interna nomena instructor de l'expedient de revisió/actualització de la classificació de la via pecuària Canyada Reial de la Costa en el terme municipal de Torrevieja, mitjançant nota de règim intern del cap de Secció Forestal.  
  
Dèsset. Amb data de registre d'entrada de 26 de febrer de 2018 i número 2767, el Sr. Román Jiménez Gil, mitjançant escrit de data 20 de febrer de 2018, sol·licita còpia de l'expedient de revisió de la via pecuària de Guardamar del Segura.  
  
Díhuit. Es fixa com a data de començament de les operacions de fitació de la revisió de la classificació el dia 8 de març de 2018, a les 11.00 hores, a l'Ajuntament de Torrevieja, aquesta circumstància és objecte de la següent publicitat:  
  
- Anunci en el Diari Oficial de la Generalitat Valenciana núm. 8230 de 8 de febrer de 2018.  
- Edictes als ajuntaments de Torrevieja, Guardamar del Segura i Orihuela.  
- Notificació als sol·licitants de l'expedient.  
- Comunicació a organismes i col·lectius interessats.  
  
Denou. En aquest acte de fitació es formulen al·legacions pel partit polític Claro, el grup municipal Esquerra Unida de l'Ajuntament de Torrevieja i plataforma Salvemos Lo Ferris.  
  
Vinté. Finalitzades aquestes operacions i després de l'estudi de les al·legacions presentades, va ser formulada la Proposició de revisió de classificació amb data 23 d'abril de 2018, l'exposició de la qual al públic va ser anunciada en el Diari Oficial de la Generalitat Valenciana núm. 8286, de 3 de maig de 2018, i es va establir un termini d'un mes des de la publicació en el DOGV perquè les persones interessades pogueren interposar les al·legacions o reclamacions oportunes.  
  
Així mateix, simultàniament es va complir el tràmit d'audiència establit en l'article 82 de la Llei 39/2015, d'1 d'octubre, de procediment administratiu comú de les administracions públiques, informant tots aquells confrontants i ocupants de la via pecuària de l'exposició al públic de l'expedient referit, i se'ls va atorgar un termini no superior a quinze dies per a al·legar i presentar tots els documents i les justificacions que estimaren pertinents.  
  
Vint-i-u. Amb data 4 de juny de 2018 aquest instructor d'ofici amplia la informació pública de la proposta de revisió de classificació de la via pecuària núm. 1 Canyada Reial de la Costa en el terme municipal de Torrevieja, per una anomalia en la tramitació administrativa fins al 9 de maig de 2018 l'Ajuntament de Torrevieja no rep tota la documentació de l'expedient FOVARIOS 6/2017 que ha d'estar present per a la seua informació pública.  
  
Vint-i-dos. Amb data 4 de juny de 2018 l'Ajuntament de Torrevieja sol·licita l'ampliació de termini per a la presentació d'al·legacions a la proposta de revisió de la classificació de la via pecuària núm. 1 Canyada Reial de la Costa en el terme municipal de Torrevieja, en almenys 10 dies a comptar des de la finalització del termini inicialment conferit, atés que la documentació de l'expedient FOVARIOS 6/2017 es rep a l'Ajuntament el 9 de maig de 2018.  
  
Vint-i-tres. Amb data 11 de juny de 2018 es publica en el Diari Oficial de la Generalitat Valenciana núm. 8316, l'ampliació de termini esmentada, i s'estableix un termini de deu dies a comptar des de la publicació en el DOGV perquè les persones interessades puguen interposar les al·legacions o reclamacions oportunes.  
Així mateix, amb data 11 de juny de 2018 es publica en edictes als ajuntaments de Torrevieja, Guardamar del Segura i Orihula.  
  
Vint-i-quatre. Amb data 18 de juny de 2018, mitjançant nota interna de la Subdirecció General del Gabinet Tècnic a la Direcció General de Medi Natural i d'Avaluació Ambiental, es comunica que s'ha interposat una queixa al Síndic de Greuges per part del Sr. Román Jiménez Gil, per falta d'accés a l'expedient FORECLAVP/01/2014 de revisió de la Canyada Reial de la Costa en el terme municipal de Guardamar del Segura per a poder presentar al·legacions relatives a l'expedient FOVARIOS/06/2017 (abans expedient FONTACAM/67/2016) de revisió de la classificació de la Canyada Reial de la Costa en el terme municipal de Torrevieja.  
A aquesta nota interna s'adjunta còpia de la queixa del Síndic de Greuges núm. 1804521 i de l'escrit de l'interessat de data 20 de febrer de 2018.  
  
Vint-i-cinc. Amb data 21 de juny de 2018, el subdirector general de Medi Natural remet ofici a la Direcció Territorial d'Alacant en què envia la queixa del Síndic de Greuges núm. 1804521.  
  
Vint-i-sis. Amb data 9 de juliol de 2018, l'enginyer tècnic de la demarcació de Crevillent emet informe en el qual indica que s'adjunta en CD, còpia de l'expedient FORECLAVP/01/2014 per al Sr. Román Jiménez Gil.  
   
Vint-i-set. Amb data 11 de juliol de 2018, el cap de Servei Territorial de Medi Ambient, mitjançant ofici enviat a la Subdirecció General del Gabinet Tècnic, comunica que s'ha procedit a remetre al Sr. Román Jiménez Gil el CD amb l'expedient FORECLAVP/01/2014 de revisió de la Canyada Reial de la Costa en el terme municipal de Guardamar del Segura per a realitzar les al·legacions a l'expedient FOVARIOS/06/2017 de revisió de la classificació de la Canyada Reial de la Costa en el terme municipal de Torrevieja.  
  
Vint-i-huit. Amb data 11 de juliol de 2018, el cap de Servei Territorial d'Alacant notifica al Sr. Román Jiménez Gil, representant del partit polític Claro, la concessió d'un termini extraordinari d'al·legacions per un termini de 10 dies per a consultar el referit expedient FORECLAVP/01/2014 de revisió de classificació de la Canyada Reial de la Costa en el terme municipal de Guardamar del Segura i per a presentar en conseqüència al·legacions a l'expedient FOVARIOS/06/2017 de revisió de la classificació de la Canyada Reial de la Costa en el terme municipal de Torrevieja, les quals únicament podran versar sobre l'aplicació dels fonaments de la revisió de la Canyada Reial de la Costa en el terme municipal de Guardamar del Segura en la fonamentació de la revisió de la Canyada Reial de la Costa en el terme municipal de Torrevieja.  
  
  
Vint-i-nou. Amb data 16 de juliol de 2018, l'instructor sol·licita l'ampliació del termini màxim per a resoldre i notificar en aquest procediment de revisió de classificació de la via pecuària núm. 1, Canyada Reial de la Costa, del terme municipal de Torrevieja en els termes següents:   
  
?Tot i que s'han dotat els mitjans necessaris tant personals com materials per a complir dins del termini el referit expedient en tramitació, a causa de la seua complexitat tècnica a causa del traçat de la via pecuària esmentada d'uns 15.000 m de longitud aproximada, que discorre per tot el terme municipal de Torrevieja entre sòl urbà o urbanitzable i la costa, densament poblat, i atesa l'exposició pública amb elevat nombre d'al·legacions de persones físiques i persones jurídiques -partits polítics-, incloent-hi un termini extraordinari d'al·legacions al partit polític Claro atorgat pel Servei Territorial d'Alacant mitjançant ofici de data 11 de juliol de 2018, arran d'una denúncia davant el Síndic de Greuges per no haver-se facilitat accés a l'expedient de revisió de la classificació de la via pecuària núm.1, denominada Camí de Torrevieja o Canyada Reial de la Costa en el terme municipal de Guardamar del Segura, per considerar que és necessari per a al·legar a l'expedient de Torrevieja adequadament, la qual cosa ha propiciat un inevitable retard en la tramitació de l'expedient de referència, per la qual cosa tenint en compte que aquest ha de resoldre's i notificar-se en el termini d'un any des de la resolució del director general del Medi Natural i Avaluació Ambiental per la qual es va acordar el seu inici, en data 22 de setembre de 2017.-  
  
?Tot això aboca a no finalitzar-lo dins del termini determinat en l'article 13.4 de la Llei 3/2014, d'11 de juliol, de la Generalitat de vies pecuàries de la Comunitat Valenciana, atés que encara ens trobem en la fase d'exposició pública de l'expedient de referència?.  
  
Trenta. Amb data 17 de juliol de 2018, el cap de Servei Territorial d'Alacant notifica al Grup Municipal Esquerra Unida de Torrevieja, la concessió d'un termini extraordinari d'al·legacions per un termini de 10 dies per a consultar el referit expedient FORECLAVP/01/2014 de revisió de classificació de la Canyada Reial de la Costa en el terme municipal de Guardamar del Segura i per a presentar en conseqüència al·legacions a l'expedient FOVARIOS/06/2017 de revisió de la classificació de la Canyada Reial de la Costa en el terme municipal de Torrevieja, les quals únicament podran versar sobre l'aplicació dels fonaments de la revisió de la Canyada Reial de la Costa en el terme municipal de Guardamar del Segura en la fonamentació de la revisió de la Canyada Reial de la Costa en el terme municipal de Torrevieja.  
  
  
Trenta-u. Amb data de registre d'eixida 19 de juliol de 2018, la directora territorial d'Alacant, P.A. el secretari territorial, mitjançant ofici de data 17 de juliol de 2018 remés a la Direcció General de Medi Natural i d'Avaluació Ambiental, proposa que es resolga favorablement la sol·licitud d'ampliació del termini de tramitació i resolució de l'expedient FOVARIOS 06/2017 de revisió de classificació de la via pecuària núm. 1, Canyada Reial de la Costa, del terme municipal de Torrevieja.  
  
  
Trenta-dos. Una vegada finalitzat el termini d'exposició pública i tràmit d'audiència, inclòs el termini extraordinari d'ampliació d'al·legacions al partit polític Claro i al Grup Municipal d'Esquerra Unida, es van presentar les al·legacions per part dels interessats següents:  
  
- Lorca Familia, SL   
- Salvemos Lo Ferris   
- Quesada y Quesada, SA  
- Ecologistas en Acción   
- Ajuntament de Torrevieja  
- Grup Municipal d'Esquerra Unida  
- Partit polític Claro  
- Ferris Hills, SL  
  
Les al·legacions formulades van ser degudament contestades i notificades, el contingut de les quals s'indica en l'informe de l'enginyer instructor.  
Trenta-tres. En data 2 d'agost de 2018, després de dos intents de notificació al Sr. Román Jiménez Gil, representant del partit polític Claro, en el domicili designat a l'efecte de notificacions, es procedeix a l'anunci de notificació per edicte, publicat en el Boletín Oficial del Estado, de conformitat amb el que es disposa en l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
Aquesta notificació edictal versa sobre la concessió d'un termini extraordinari d'al·legacions per a consulta de l'expedient FORECLAVP 01/2014 de revisió de Guardamar del Segura i presentar en conseqüència al·legacions a l'expedient FOVARIOS/06/2017 de revisió de la classificació de la Canyada Reial de la Costa en el terme municipal de Torrevieja, les quals únicament podran versar sobre l'aplicació dels fonaments de la revisió de la Canyada Reial de la Costa en el terme municipal de Guardamar del Segura en la fonamentació de la revisió de la Canyada Reial de la Costa en el terme municipal de Torrevieja.  
  
Trenta-quatre. En data 17 d'agost de 2018, la Direcció General de Medi Natural i d'Avaluació Ambiental resol acordar l'ampliació del termini de resolució del procediment administratiu de revisió de la classificació de la via pecuària núm. 1, denominada Canyada Reial de la Costa en el terme municipal de Torrevieja, per un termini de 12 mesos a comptar des del dia de la firma de la present resolució. Aquest acord és notificat a les persones interessades en el procediment.  
  
Trenta-cinc. Vist l'informe del tècnic instructor de l'expedient de data 18/09/2018 en el qual s'emet informe desfavorable sobre les al·legacions i de forma favorable sobre l'aprovació de la revisió de la classificació de la via pecuària núm. 1 Canyada Reial de la Costa en el terme municipal de Torrevieja, d'acord amb la proposició de revisió i plans que consten en l'expedient.  
  
Trenta-sis. Vista la proposta de la Direcció Territorial d'Alacant de data 3 d'octubre de 2018, en la qual es proposa desestimar les al·legacions presentades i continuar amb la revisió de la classificació de la via pecuària núm. 1 Canyada Reial de la Costa en el terme municipal de Torrevieja, d'acord amb la proposició de revisió i plans que consten en l'expedient.  
  
Trenta-set.- Vist l'informe del Servei d'Ordenació i Gestió Forestal de data 15 de novembre de 2018, en el qual es proposa desestimar les al·legacions presentades i aprovar la revisió de la classificació de la via pecuària núm. 1 Canyada Reial de la Costa en el terme municipal de Torrevieja, d'acord amb la proposició de revisió i plans que consten en l'expedient.  
  
Trenta-huit.- Vista la proposta de la Direcció General de Medi Natural i d'Avaluació Ambiental de data 29 de novembre de 2018, en la qual es proposa desestimar les al·legacions presentades i aprovar la revisió de la classificació de la via pecuària núm. 1 Canyada Reial de la Costa en el terme municipal de Torrevieja, d'acord amb la proposició de revisió i plans que consten en l'expedient.  
  
Fonaments de dret  
Primer. Competeix a la conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana la resolució de l'expedient de revisió i actualització de vies pecuàries, en virtut del que es preceptua en el Decret 5/2019, de 16 de juny, del President de la Generalitat, pel qual es determinen el nombre i la denominació de les conselleries i les seues atribucions (DOCV núm. 8572 de 17 de juny de 2019) i el Decret 6/2019, de 16 de juny, del President de la Generalitat, pel qual nomena les persones titulars de les vicepresidències i de les conselleries (DOCV núm. 8572 de 17 de juny de 2019).  
  
Segon. Al present acte administratiu li és aplicable el que es regula en la Llei 3/1995 de vies pecuàries, de 23 de març, en la Llei 3/2014, d'11 de juliol, de la Generalitat, de vies pecuàries de la Comunitat Valenciana, en la Llei 39/2015, d'1 d'octubre, de procediment administratiu comú de les administracions públiques en, la Llei 14/2003, de 10 d'abril, de patrimoni de la Generalitat i altra normativa aplicable al cas.  
  
Tercer. La classificació de les vies pecuàries del terme municipal de Torrevieja va ser aprovada per Ordre Ministerial de 7 de maig de 1975 i va ser publicada en l'en el Boletín Oficial de la Província d'Alacant núm. 135 de 18 de juny de 1975 i en el Boletín Oficial del Estado núm. 146 de 19 de juny de 1975.   
  
Quart. Després de la consideració de les al·legacions formulades pels al·legants en la fase d'exposició pública i tràmit d'audiència, així com en l'ampliació del termini, s'han respost a cadascuna d'aquesta i els han sigut notificades, mitjançant correu certificat amb justificant de recepció.   
  
Vista la Llei 3/1995 de vies pecuàries, de 23 de març, la Llei 3/2014, d'11 de juliol, de la Generalitat, de vies pecuàries de la Comunitat Valenciana, la Llei 39/2015, d'1 d'octubre, de procediment administratiu comú de les administracions públiques, la Llei 14/2003, de 10 d'abril, de patrimoni de la Generalitat i altra normativa aplicable al cas, resolc:   
  
Primer  
Desestimar les al·legacions presentades.  
  
Segon  
Aprovar la revisió de classificació de la via pecuària núm. 1, denominada Canyada Reial de la Costa, en el terme municipal de Torrevieja, d'acord amb la proposició de revisió i plans que consten en l'expedient i les característiques de la qual són les següents:  
  
Tipus de via pecuària: canyada  
Denominació: Canyada de la Costa  
Longitud: 15.380 metres aproximadament.  
Amplària legal: 75,22 metres  
Amplària:   
Tram I: 20 metres (inici a nucli urbà).  
Tram II: ample del carrer, màxim 20 metres (nucli urbà).  
Tram III: 10 metres (nucli urbà a final).  
  
Tercer  
El traçat de la nova classificació de la Canyada de la Costa de Torrevieja es descriu en sentit general de sud a nord de la manera següent:  
?Procedent del terme municipal d'Oriola, inicia el seu recorregut al costat de la costa per punta Prima. A l'altura de la cala de Don Tomás, part de la seua amplària es troba actualment per l'aigua. Seguidament el traçat troba en el seu interior una edificació dedicada a la restauració. 100 metres després se li uneix per l'esquerra el carrer Acantilado amb muret de pedra pel seu límit esquerre durant uns 300 metres. Acabat el muret continua al costat de la línia litoral i arriba a cala Lo Ferri, que la travessa actualment per l'aigua.   
Seguidament hi ha un tancat en el marge esquerre que acaba interrompent el traçat. Arriba a l'altura del passeig de los Conquistadores que deixa a l'esquerra i torna a quedar interromput per edificacions entre l'Av. Mar lo Ferri i carrer est lo Ferri.   
El traçat segueix al costat de la costa, deixant a l'esquerra la urbanització La Veleta i té com a límit les edificacions i per la dreta el mar que envaeix de forma continuada part del traçat. Entra en el nucli urbà i a l'altura del barri de San Roque se separa de la costa i queda interrompuda per un grup d'edificacions entre el carrer Callosa del Segura i carrer Rojales.  
A l'altura de l'inici de la platja de Los Náufragos va pel passeig marítim fins a la rotonda a l'altura de l'espigó del port on s'uneix a l'av. Dr. Gregorio Marañón. Discorre per l'avinguda esmentada en direcció nord-est, Av. Feleria, passeig Vistalegre, passeig de la Libertad, passeig Juan Aparicio, carrer Ramón y Cajal, Av. de los Marineros, platja del Cura i av. de los Marineros. Després d'haver sobrepassat punta Carral i recórrer un tram d'uns 200 metres per costa i passeig, se li uneix per l'esquerra l'av. de la Purísima.   
Continua per l'avinguda esmentada, segueix per l'av. Dr. Mariano Ruiz Cánovas, segueix per l'av. Alfredo Nobel, ronda José Samper García en direcció nord, gira a la dreta pel carrer Canela, arriba al parc del Molino del Agua, el qual travessa deixant els pous a l'esquerra i creua un canal d'aigua a l'altura d'un estany.   
Ix del parc, creua el carrer Morera i travessa la urbanització Villas de Torrelamata que interromp totalment el seu traçat durant uns 175 metres. Recorre uns 50 metres pel carrer Álamo i torna a quedar interrompuda per la urbanització La Albentosa uns altres 175 metres aproximadament.  
Recorre un xicotet tram d'uns 75 metres per l'av. de Holanda i s'uneix a la via d'accés a av. de los Europeos. Arribat a la rotonda de la carretera nacional N-332, la travessa pel costat dret, continua uns 275 metres al costat de la carretera esmentada per a després creuar-la a l'altura del carrer San Antonio. La N-332 interromp el seu traçat. En aquest punt es considera el final del nucli urbà.  
Recorreguts uns 100 metres a l'altre costat de la N-332 en direcció nord-oest torna a quedar tallada pel canal de las Salinas. Segueix per un camí de terra entre cultius uns 120 metres i s'uneix al Camí Vell de Guardamar en direcció nord-oest durant uns 650 metres fins que s'introdueix en el municipi de Guardamar del Segura on contínua amb la denominació de Camí de Torrevieja o Canyada Reial de la Costa. En aquest punt li ix per l'esquerra la via pecuària núm.2 de Torrevieja, carrerada de Las Cumbres.  
La via pecuària té una longitud d'uns 14.500 metres aproximadament, amb direcció sud-nord, i se li assigna una amplària legal de 20 metres des del seu inici fins al nucli urbà, en aquest la via pecuària s'adaptarà a l'ample del carrer amb un màxim de 20 metres, i des que acaba el nucli urbà fins que finalitza 10 metres.  
  
Contra la present resolució, que posa fi a la via administrativa, es podrà interposar recurs potestatiu de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes, comptat des de l'endemà de la recepció de la present notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. O bé, directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació d'aquesta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen exercitar qualsevol altre recurs que estimen oportú.   
  
València, 30 de juliol de 2019.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera